stanford-oval/wikipedia huggingface dataset:
Luettelo valtioiden johdon vierailuista Yhdysvaltoihin (Pohjois-Amerikka ja Karibia)
Panama

| Valtiovieras | Titteli | Vierailun status | Ajankohta |
| --- | --- | --- | --- |
| Belisario Porras Barahona | presidentti |  | 15.–16.09.1920 |
| Harmodio Arias Madrid | presidentti | Epävirallinen vierailu. Yhdysvalloissa 17.–30. heinäkuuta; vieraili New Yorkissa. | 21.–​22.07.1932 |
| Harmodio Arias Madrid | presidentti | Keskusteli kaupan rajoituksista Panaman kanavavyöhykeellä | 9.–​11.10.1933 |
| Roberto Francisco Chiari Remón | presidentti | Epävirallinen vierailu | 28.09.–​1.10.1953 |
| Roberto Francisco Chiari Remón | presidentti | Virallinen vierailu. Yhdysvalloissa 11.–16. kesäkuuta Miamissa, Williamsburgissa ja New Yorkissa. | 12.–​14.6.1962 |
| Demetrio B. Lakas | presidentti | Osallistui YK:n 25-vuotisjuhlaillalliselle Valkoisessa talossa. Tapasi Yhdysvaltain presidentin Richard Nixonin kanssa | 24.–​25.10.1970 |
| Omar Torrijos | sotilasjohtaja | Osallistui Panaman kanavasopimuksen allekirjoitustilaisuuteen. | 6.–​9.09.1977 |
| Omar Torrijos | sotilasjohtaja | Keskusteli Panaman kanavasopimuksen ratifioinnista | 13.–​14.10.1977 |
| Aristides Royo | presidentti | Yksityinen vierailu. Tapaaminen presidentti Jimmy Carterin kanssa | 8.–​11.05.1979 |
| Ricardo de la Espriella | presidentti | Virallinen työvierailu | 29.9.–​2.10.1982 |
| Nicolás Ardito Barletta Vallarino | presidentti | Yksityinen vierailu. Tapaaminen presidentti Ronald Reaganin kanssa | 24.–​29.07.1984 |
| Guillermo Endara | presidentti | Virallinen työvierailu | 29.04.–​2.05.1990 |
| Guillermo Endara | presidentti | Virallinen työbrunssi presidentti Bill Clintonin kanssa | 30.11.1993 |
| Ernesto Pérez Balladares | presidentti | Osallistui Amerikan valtioiden järjestön kokoukseen Miamissa | 9.–​11.12.1994 |
| Ernesto Pérez Balladares | presidentti | Virallinen työvierailu | 5.–​7.09.1995 |
| Mireya Moscoso | presidentti | Työvierailu | 18.–​20.10.1999 |
| Mireya Moscoso | presidentti | Työvierailu | 24.–​27.06.2003 |
| Mireya Moscoso | presidentti | Työvierailu | 28.04.2005 |
| Mireya Moscoso | presidentti | Työvierailu | 14.–​16.02.2007 |
| Mireya Moscoso | presidentti | Työvierailu | 5.–​8.05.2008 |
| Martin Torrijos | presidentti | Työvierailu | 15.–​17.09.2008 |
| Ricardo Martinelli | presidentti | Työvierailu | 28.04.2011 |
| Juan Carlos Varela | presidentti | Virallinen työvierailu | 19.6. 2017 |
Panaman sotilasjohtaja Omar Torrijos ja presidentti Carter Panaman kanavasopimuksen allekirjoitustilaisuudessa Washingtonissa vuonna 1977
Panaman presidentti Martin Torrijos ja presidentti George W. Bush Valkoisessa talossa vuonna 2007
Panaman presidentti Martin Torrijos ja puolustusministeri Robert Gates Pentagonissa vuonna 2007
Presidentti Obama Panaman presidentti Ricardo Martinelliin kanssa Metropolitan Museum of Artissa vuonna 2009
Haiti

| Valtiovieras | Titteli | Vierailun status | Ajankohta |
| --- | --- | --- | --- |
| Louis Borno | presidentti | Yhdysvalloissa 11.–30. kesäkuuta vierailemassa New Yorkissa ja Philadelphiassa. | 14.–18.6.1926 |
| Sténio Vincent | presidentti | Keskusteltiin poliittisista ja taloudellisista suhteista. Saapui Yhdysvaltoihin 26. maaliskuuta epäviralliselle vierailulle New Yorkiin. | 16.–​18.04.1934 |
| Sténio Vincent | presidentti | Epävirallinen vierailu Washington D.C:ssä ja New Yorkissa. | 5.–​13.12.1939 |
| Élie Lescot | presidentti | Allekirjoitettu sopimukset taloudellisesta ja sotilaallisesta avusta. Yhdysvalloissa 21. maaliskuuta – 9. huhtikuuta; vieraili New Yorkissa. | 22.4.–​1.5.1941 |
| Élie Lescot | presidentti | Sotilaallisen ja taloudellisen yhteistyön sopimuksen allekirjoittaminen | 23.–​24.3.1942 |
| Élie Lescot | presidentti | Presidentin kutsusta. Keskusteltiin taloudellisesta yhteistyöstä. Sen jälkeen vieraili Baltimoressa, New Yorkissa ja Miamissa . Lähti Yhdysvalloista 27. lokakuuta. | 14.–​18.10.1943 |
| Paul Magloire | presidentti | Virallinen vierailu. Puhunut Yhdysvaltain kongressissa 27. tammikuuta. Vieraillut sen jälkeen West Pointissa  ja New Yorkissa. Helmikuun 3. päivän jälkeen vieraili epävirallisesti Nashvillessä, Chicagossa ja Bostonissa. Lähti Yhdysvalloista 9. helmikuuta. | 26.–​29.01.1955 |
| Henri Namphy | presidentti | Yksityinen tapaaminen presidentti Ronald Reaganin kanssa | 20.–​22.11.1986 |
| Ertha Pascal-Trouillot | presidentti | Yksityinen vierailu | 24.05.1990 |
| Jean-Bertrand Aristide | presidentti | Yksityinen tapaaminen presidentti Bill Clintonin kanssa | 16.03.1993 |
| Robert Malval | pääministeri | Yksityinen tapaaminen presidentti Bill Clintonin kanssa | 1.–07.12.1993 |
| Jean-Bertrand Aristide | presidentti | Yksityinen tapaaminen presidentti Bill Clintonin kanssa | 16.09.1994 |
| Jean-Bertrand Aristide | presidentti | Osallistui Amerikan valtioiden järjestön kokoukseen Miamissa | 9.–​11.12.1994 |
| Rene Preval | presidentti | Virallinen työvierailu | 19.–​22.03.1996 |
| Rene Preval | presidentti | Tapasi presidentti Clintonin yksityisellä vierailulla; osallistui Kongressin rukousaamiaiseen. | 3.–​4.02.2000 |
| Rene Preval | presidentti | Työvierailu | 6.–​11.03.2007 |
| Rene Preval | presidentti | Työvierailu | 9.–​10.03.2010 |
| Michel Martelly | presidentti | Työvierailu | 4–7.2. 2014 |
| Jovenel Moise | presidentti | Osallistui Karibian johtajien konferenssiin Mar-a-Lagossa | 22.3. 2019 |
Presidentti Jean-Bertrand Aristide presidentti Clintonin kanssa Valkoisessa talossa vuonna 1994
Presidentti René Préval presidentti Bushin kanssa Valkoisessa talossa vuonna 2007
Presidentti René Préval Yhdysvaltain ulkoministerin Hillary Clintonin kanssa Yhdysvaltain ulkoministeriössä vuonna 2008
Honduras

| Valtiovieras | Titteli | Vierailun status | Ajankohta |
| --- | --- | --- | --- |
| Ramón Villeda Morales | Hondurasin presidentti | Epävirallinen vierailu. Yhdysvalloissa 29. marraskuuta – 5. joulukuuta. Vieraillut myös Williamsburgissa ja yksityisvierailulla Miamissa. | 30.11.–1.12.1962 |
| Juan Alberto Melgar | Hondurasin presidentti | Osallistui Panaman kanavan sopimuksen allekirjoitustilaisuuteen | 6.–9.9.1977 |
| Policarpo Paz García | Hondurasin presidentti | Yksityinen vierailu. Tapaaminen presidentti Carterin kanssa | 2.–​4.3.1980 |
| Roberto Suazo Córdova | Hondurasin presidentti | Virallinen työvierailu | 13.–​15.7.1982 |
| Roberto Suazo Córdova | Hondurasin presidentti | Virallinen työvierailu. Yksityinen vierailu | 20.–​22.5.1985 |
| José Azcona Hoyo | Hondurasin presidentti | Virallinen työvierailu | 26.–​29.05.1986 |
| José Azcona Hoyo | Hondurasin presidentti | Yksityinen vierailu. Tapaaminen Yhdysvaltain presidentin Ronald Reaganin kanssa | 21.10.1987 |
| Rafael Leonardo Callejas | Hondurasin presidentti | Virallinen työvierailu | 17.–​19.04.1990 |
| Rafael Leonardo Callejas | Hondurasin presidentti | Yksityinen vierailu. Tapaaminen Yhdysvaltain presidentin George H. W. Bushin kanssa | 6.–​8.05.1992 |
| Rafael Leonardo Callejas | Hondurasin presidentti | Työbrunssi Yhdysvaltain presidentin Bill Clintonin kanssa | 30.11.1993 |
| Carlos Roberto Reina Idiáquez | Hondurasin presidentti | Osallistui Amerikan valtioiden järjestön kokoukseen Miamiin. | 9.–​11.12.1994 |
| Carlos Roberto Flores | Hondurasin presidentti | Osallistui Keski-Amerikan valtioiden jälleenrakennuskokoukseen Keski-Amerikan kehityspankin päämajassa. Tapaaminen Yhdysvaltain presidentin Bill Clintonin kanssa | 9.–​11.12.1998 |
| Ricardo Maduro | Hondurasin presidentti | Työvierailu. Keskusteli Keski-Amerikan vapaakauppasopimuksesta | 10.04.2003 |
| Ricardo Maduro | Hondurasin presidentti | Työvierailu. Keskusteli Keski-Amerikan ja Dominikaanisen tasavallan välisestä vapaakauppasopimuksesta | 10.–12.05.2005 |
| Manuel Zelaya | Hondurasin presidentti | Työvierailu | 4.–​6.06.2006 |
| Manuel Zelaya | Hondurasin presidentti | Tapaaminen presidentti George W. Bushin kanssa Yhdistyneiden kansakuntien yleiskokouksessa | 18.09.2006 |
| Manuel Zelaya | Hondurasin presidentti | Tapaaminen presidentti George W. Bushin kanssa Amerikan valtioiden järjestön kokoukseen | 24.09.2008 |
| Porfirio Lobo | Hondurasin presidentti | Työvierailu | 5.10.2011 |
| Juan Orlando Hernandez | Hondurasin presidentti | Keskusteli  alaikäisten maahanmuutosta | 25.7. 2014 |
| Juan Orlando Hernandez | Hondurasin presidentti | Osallistui Keski-Amerikan vaurautta ja turvallisuutta käsittelevään konferenssiin, Washingtonissa Floridassa. | 15–16.6.2017 |
Hondurasin presidentti Manuel Zelaya ulkoministeri Clintonin kanssa vuonna 2009
Jamaika

| Valtiovieras | Titteli | Vierailun status | Ajankohta |
| --- | --- | --- | --- |
| Alexander Bustamante | pääministeri | Osallistui entisen presidentti Kennedyn hautajaisiin. | 24.–​25.11.1963 |
| Hugh Shearer | pääministeri | Epävirallinen vierailu | 13.–14.10.1967 |
| Hugh Shearer | pääministeri | Epävirallinen vierailu | 7.6.1968 |
| Hugh Shearer | pääministeri | Yksityinen vierailu | 11.8.1970 |
| Hugh Shearer | pääministeri | Osallistui YK:n 25-vuotisjuhlaillalliselle Valkoisesa talossa. | 24.10.1970 |
| Michael Manley | pääministeri | Yksityinen vierailu | 16.12.1977 |
| Edward Seaga | pääministeri | Virallinen vierailu | 27.–​29.1.1981 |
| Edward Seaga | pääministeri | Yksityinen vierailu. Tapasi presidentti Reaganin. | 21.–​23.2.1983 |
| Edward Seaga | pääministeri | Yksityinen vierailu. Tapasi presidentti Reaganin. | 5.–8.11.1983 |
| Edward Seaga | pääministeri | Osallistui Karibian hallitusten päämiesten kokoukseen Charlestonissa. Tapaaminen presidentti Reaganin kanssa 19. heinäkuuta. | 17.–​19.7.1984 |
| Michael Manley | pääministeri | Virallinen työvierailu. Yksityinen vierailu | 2.–​4.5.1990 |
| Michael Manley | pääministeri | Yksityinen vierailu. Tapasi presidentti George H. W. Bushin | 15.5.1991 |
| Michael Manley | pääministeri | Yksityinen vierailu. Tapasi presidentti George H. W. Bushin | 24.–​25.3.1992 |
| P. J. Patterson | pääministeri | Osallistui CARICOM-maiden työlounaalle Miamissa | 30.8.1993 |
| P. J. Patterson | pääministeri | Osallistui Amerikan valtioiden järjestön kokoukseen | 9.–​11.12.1994 |
| P. J. Patterson | pääministeri | Työvierailu | 11.–​13.9.1995 |
| Andrew Holness | pääministeri | Osallistui Karibian johtajien konferenssiin Mar-a-Lagossa | 22.3. 2019 |
Jamaikan pääministeri Michael Manley presidentti Carterin kanssa Valkoisessa talossa vuonna 1977
St. Vincent ja Grenadiinit

| Valtiovieras | Titteli | Vierailun status | Ajankohta |
| --- | --- | --- | --- |
| James Fitz-Allen Mitchell | presidentti | Osallistui Amerikan valtioiden järjestön kokoukseen Miamissa | 9.–11.12.1994 |
St. Kitts ja Nevis

| Valtiovieras | Titteli | Vierailun status | Ajankohta |
| --- | --- | --- | --- |
| Kennedy Simmonds | pääministeri | Osallistui Karibianmeren valtioiden kokoukseen. Tapaaminen Yhdysvaltain presidentin Ronald Reaganin kanssa | 17.–19.7.1984 |
| Kennedy Simmonds | pääministeri | Osallistui Amerikan valtioiden järjestön kokoukseen Miamissa | 9.–11.12.1994 |
Trinidad ja Tobago

| Valtiovieras | Titteli | Vierailun status | Ajankohta |
| --- | --- | --- | --- |
| Eric Williams | pääministeri | Yksityinen vierailu | 21.01.1975 |
| A. N. R. Robinson | pääministeri | Yksityinen tapaaminen presidentti George H. W. Bushin kanssa | 9.10.1990 |
| Patrick Manning | pääministeri | Yksityinen tapaaminen presidentti George H. W. Bushin kanssa | 11.–15.05.1992 |
| Patrick Manning | pääministeri | Osallistui Caricom-maiden työlounaalle | 30.08.1993 |
| Patrick Manning | pääministeri | Osallistui Amerikan valtioiden järjestön kokoukseen Miamissa | 9.–​11.12.1994 |
Copa Mundial

Copa Mundial -kengät
Copa Mundial on Adidaksen valmistama jalkapallokenkä. Copa Mundial tuli myyntiin 1982 , mutta iästään huolimatta se on edelleen hyvin suosittu. Kengän päällys on valmistettu kengurunnahasta. Kengässä on kiintonastat. Adidas World Cup on muuten vastaavanlainen kenkämalli, paitsi että siinä on vaihtonastat.
Tunnettuja Copa Mundialin tai World Cupin käyttäjiä

Jari Litmanen
Roman Eremenko
Jussi Jääskeläinen
Otto Fredrikson
Xabi Alonso
Ricardo Carvalho
Javier Zanetti
Mokkasiinit

Helmikoristeiset mokkasiinit.
Mokkasiinit ovat mokkanahasta tehdyt jalkineet, jotka ovat peräisin Amerikan alkuperäiskansoilta, intiaaneilta. Niitä käyttivät niin miehet, naiset kuin lapsetkin ympäri vuoden. Ne olivat lämpimät ja hiljaiset. Myös nykyään useat yritykset valmistavat mokkasiineja ja niitä jäljitteleviä jalkineita. Tiettyjä loufereita kutsutaan arkikielessä myös mokkasiineiksi.
Mokkasiineissa pehmeä pohjanahka kääntyy päälliosaksi samoin kuin lapikkaissa ja ommellaan kiinni pieneen keskipalaseen.
Aiheesta muualla

Kuvia tai muita tiedostoja aiheesta Mokkasiinit Wikimedia Commonsissa
Alppihiihdon maailmancup 2015–2016

| 0 | 1 | 2 |
| --- | --- | --- |
Alppihiihdon maailmancup 2015–2016
| Laji | Miehet | Naiset |
Voittaja
| Kokonaiscup |  Marcel Hirscher |  Lara Gut |
| Pujottelu |  Henrik Kristoffersen |  Frida Hansdotter |
| Suurpujottelu |  Marcel Hirscher |  Eva-Maria Brem |
| Supersuurpujottelu |  Aleksander Aamodt Kilde |  Lara Gut |
| Syöksylasku |  Peter Fill |  Lindsey Vonn |
| Alppiyhdistetty |  Alexis Pinturault |  Wendy Holdener |
Kilpailut
| Kilpailupaikat | 21 | 20 |
| Henkilökohtaiset kilpailut | 44 | 40 |
Joukkuekilpailut: 1
Perutut kilpailut: 2
← 2014–2015 2016–2017 →
Alppihiihdon maailmancup 2015–2016 oli historian 50. alppihiihdon maailmancup -kausi. Kausi alkoi Itävallan Söldenissä 24. lokakuuta 2015 ja päättyi Sveitsin Sankt Moritzissa 20. maaliskuuta 2016. Miehillä oli 44 osakilpailua 21 eri paikassa ja naisilla 40 osakilpailua 20 eri paikassa. Kauden aikana miehet ja naiset kilpailivat yhdessä kaupunkitapahtumassa ja miehillä oli ohjelmassa myös parisuurpujottelu. Lisäksi kalenterissa oli Sankt Moritzissa järjestetty joukkuekilpailu.
Kilpailukalenteri > Lyhenteet

| --- | --- |
DH: syöksylasku
SG: super-G
GS: suurpujottelu
SL: pujottelu
SC: superalppiyhdistetty
PG: parisuurpujottelu
CE: kaupunkitapahtuma
T: maiden joukkuekilpailu
Kilpailukalenteri > Joukkuekilpailut

| 0 | 1 | 2 | 3 | 4 | 5 |
| --- | --- | --- | --- | --- | --- |
| Pvm | Paikka | Laji | Voittaja | Toinen | Kolmas |
| 18. maaliskuuta 2016 |  Sankt Moritz, Sveitsi | T |  Sveitsi |  Saksa |  Ruotsi |
Sita Salminen

| Sita Salminen> Henkilötiedot |
| --- | --- |
Syntynyt: 16. lokakuuta 1992 (ikä 32) Rovaniemi
Kansalaisuus:  Suomi
Ammatti:  tubettaja, sisällöntuottaja, kirjailija
Sita Sofia Salminen (s. 16. lokakuuta 1992 Rovaniemi) on suomalainen tubettaja, sisällöntuottaja ja kirjailija. Hänellä on kaksi YouTube-kanavaa, joista ASMR Sita Sofia -kanavalla oli joulukuussa 2024 noin 240 000 tilaajaa. Salmisen eroottinen novellikokoelma Lupa julkaistiin marraskuussa 2019. Hän on tehnyt POKS-podcastia Veronica Verhon kanssa.
Salminen on puoliksi thaimaalainen. Hän on kertonut saavansa paljon vihapostia, joka sisältää rasismia ja naisvihaa. Hän on myös kertonut avoimesti olevansa biseksuaali.
Ura

Salminen on opiskellut suomen kieltä Oulun yliopistossa ja valmistunut humanististen tieteiden kandidaatiksi. Opiskeluaikanaan Salminen työskenteli alusvaatemyyjänä ja OP:n Pivolla. Hän aloitti bloginsa Starry eyes vuonna 2011. Vuonna 2016 hän alkoi tehdä videoita YouTubeen omaa nimeään kantavalle kanavalle ja keväällä 2019 perusti toisen, rentoutusvideoita sisältävän YouTube-kanavansa ASMR Sita Sofia.
Salmisen esikoisteos, eroottinen novellikokoelma Lupa, julkaistiin marraskuussa 2019, ja sen kustansi Kosmos. Salminen on korostanut seksuaalisuudesta puhumisen tärkeyttä. Lupa-kirjan tärkein sanoma on hänen mukaansa se, että kaikilla on lupa nauttia omasta kehostaan ja seksuaalisuudestaan juuri niin kuin haluaa – ja myös olla nauttimatta, jos niin haluaa.
Salminen osallistui Tanssii tähtien kanssa -ohjelmaan syksyllä 2021. Hänen parinaan toimi Aleksi Seppänen. Pari putosi kuudentena kisasta 12 kilpailijan joukosta.
Salminen on myös julkaissut kolme kalenteria vuosille 2020–2021, 2022 ja 2022–2023. Kalenterit kantavat nimeä "Sitan kalenteri".
Salminen osallistui vuoden 2024 Selviytyjät Suomi kilpailuun jossa sijoittui toiseksi.
Teokset

Lupa.  Kosmos, 2019.  ISBN 978-952-352-008-0
Fahrenheit-asteikko

Maat, joissa Fahrenheit-asteikko on käytössä.
  Maat, joissa käytetään sekä Fahrenheit- että Celsius-asteikkoa.
  Maat, joissa vain Celsius-asteikko on käytössä.
Celsius- ja Fahrenheit-asteikon vertailua.
Fahrenheit-asteikko (yksikön tunnus °F) on saksalaissyntyisen hollantilaisen fyysikon Gabriel Fahrenheitin vuonna 1724 esittelemä lämpötila-asteikko. Asteikko on empiirinen asteikko, jonka kaksi referenssipistettä ovat veden jäätymispiste ja ihmisen ruumiinlämpö. Näille pisteille Fahrenheit antoi lämpötilat 32 °F ja 96 °F. Koska lämpötilat mitataan lämpötilan 0 °F suhteen, kutsutaan sitä suhteelliseksi asteikoksi. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla.
Asteikko on ollut varsin suosittu, mutta se on syrjäytynyt Celsius-asteikon tieltä. Fahrenheit-asteikko on edelleen yleisessä käytössä Yhdysvalloissa, Palaussa, Mikronesian liittovaltiossa, Marshallinsaarilla, Bahamalla, Belizessä ja Caymansaarilla. Sitä käytetään Celsius-asteikon rinnalla Australiassa, Britanniassa ja Uudessa-Seelannissa.
Muuntaminen

| Mistä | Mihin | Yhtälö |
| --- | --- | --- |
| Fahrenheit | Celsius | °C = (°F − 32) / 1,8 |
| Celsius | Fahrenheit | °F = (°C  ·  1,8) + 32 |
| Fahrenheit | Kelvin | K = (°F + 459,67) / 1,8 |
| Kelvin | Fahrenheit | °F = K  ·  1,8 − 459,67 |
| Kelvin | Celsius | °C = K − 273,15 |
| Celsius | Kelvin | K = °C + 273,15 |
Esimerkkejä Fahrenheit-lämpötilan muuntamisesta Celsius-asteikkoon:
Muunnetaan 55 °C Fahrenheit-lämpötilaksi: 55 · 1,8 + 32 °F = 131 °F
Muunnetaan 100 °F Celsius-lämpötilaksi: (100 − 32) / 1,8 °C = 38 °C
Aiheesta muualla

Wikimedia Commonsissa on kuvia tai muita tiedostoja aiheesta .
Museo Galileo: Thermometric Scales
Lämpötilamuunnin
Gabriel Fahrenheit.
Tanskan kansankäräjävaalit 2022

Tanskan kansankäräjävaalit 2022 järjestettiin 1. marraskuuta 2022. Vaaleissa valittiin 179 edustajaa kansankäräjille, joista 175 valitaan Tanskasta, kaksi Grönlannista ja kaksi Färsaarilta. Vaalit olivat ennenaikaiset ja järjestettiin sisäpoliittisen skandaalin vuoksi. Vaalit liittyivät vuonna 2020 tehtyyn päätökseen lopettaa maan kaikki 17 miljoonaa minkkiä koronaviruskriisiin vedoten. Tanska oli ennen minkkien lopettamista Euroopan unionin suurin turkistarhaaja. Myöhemmin paljastui, että päätös minkkien lopettamisesta oli lain vastainen.
Vaalien tulosta on kuvattu "täysin villiksi" ja poliittisena mullistuksena. Sosiaalidemokraatit saavuttivat vaaleissa enemmistön, mutta puoluekentän oikea laita mullistui vaaleissa täysin. 26 prosenttia kansanedustajapaikoista vaihtoi puoluetta ja niistä 30 meni kahdelle uudelle puolueelle. Vaalien suurin voittaja oli entisen pääministerin Lars Løkke Rasmussenin Moderaatit-puolue, joka nousi uutena puolueena 9,3 prosentin kannatukseen. Samoin Inger Støjbergin johtamat Tanskademokraatit saivat 8,3 prosentin kannatuksen.
Ehdokkaat ja äänioikeus

Äänioikeutettuja ovat henkilöt, jotka täyttävät seuraavat ehdot:
Vähintään 18-vuotias
Tanskan kansalainen
Asuu Tanskassa
Ei ole todettu vajaavaltaiseksi
Ehdokkaaksi voivat asettua sellaiset äänioikeutetut henkilöt, joita ei ole rikostuomion vuoksi todettu vaalikelvottomiksi.
Tulokset

Mette Frederiksenin johtamat Sosiaalidemokraatit voittivat kansankäräjävaalit parhaalla tuloksella yli 20 vuoteen. Puolue sai vaaleissa 27,5 prosenttia äänistä ja 50 paikkaa. Frederiksen ilmoitti muodostavansa laajapohjaisen hallituksen. Perinteinen punainen blokki sai vaaleissa niukan enemmistön, mutta hallituksenmuodostajaksi nimitetty Frederiksen on luvannut muodostaa hallituksen poliittisen keskustan kautta.
Äänestysprosentti oli 84,1 %, mikä oli alhaisin 30 vuoteen.
Frederiksenin II hallitus aloitti toimintansa 14. joulukuuta 2022. Siihen kuuluivat sosiaalidemokraattien lisäksi myös moderaatit ja venstre. Kyseessä oli ensimmäinen kerta 30 vuoteen, kun hallituskumppanit ylittävät perinteisen vasemmisto-oikeisto -jaon.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| Puolueet | Puolueet | Äänet | Äänet | Äänet | Paikat | Paikat |
| Puolueet | Puolueet | Ääniä | % | +/– | Paikat | +/– |
|  | Sosiaalidemokraatit | 973 244 | 27,5 | +1,6 | 50 | +2 |
|  | Venstre | 470 289 | 13,3 | -10,1 | 23 | –20 |
|  | Moderaatit | 327 659 | 9,3 | Uusi | 16 | Uusi |
|  | Sosialistinen kansanpuolue | 292 915 | 8,3 | +0,6 | 15 | +1 |
|  | Tanskademokraatit | 285 614 | 8,1 | Uusi | 14 | Uusi |
|  | Liberaali allianssi | 278 098 | 7,9 | +5,6 | 14 | +10 |
|  | Konservatiivinen kansanpuolue | 194 808 | 5,5 | -1,1 | 8 | -2 |
|  | Yhtenäisyyslista | 182 305 | 5,2 | -1,7 | 9 | -4 |
|  | Radikaali Venstre | 133 802 | 3,8 | -4,8 | 7 | -9 |
|  | Nye Borgerlige | 129 410 | 3,7 | +1,3 | 6 | +2 |
|  | Alternativet | 117 629 | 3,3 | +0,3 | 6 | +1 |
|  | Tanskan kansanpuolue | 93 100 | 2,6 | -6,1 | 5 | -11 |
|  | Frie Grønne | 31 762 | 0,9 | Uusi | 0 | Uusi |
|  | Kristillisdemokraatit | 18 503 | 0,5 | -1,2 | 0 | – |
| Itsenäiset | Itsenäiset | 4 241 |  |  | 0 | 0 |

| Yhteensä | Yhteensä | 4 269 095 | 100 % |  | 179 |  |
Turun yliopisto

| Turun yliopisto |
| --- | --- |
  

 lat. Universitas Aboensis 
 engl. University of Turku 
Motto:  "Vapaan kansan lahja vapaalle tieteelle"
Perustettu:  1920
Tyyppi:  julkinen
Rehtori:  Marjo Kaartinen
Henkilökunta:  n. 3 400
Opiskelijoita:  19 722 (31.12.2017)
Sijainti:  Turku,  Suomi
Yhteistyö:  Coimbra-ryhmä, Itämeren alueen yliopistoverkosto
Sivusto:  www.utu.fi
Turun yliopisto toimi 1950-luvulle saakka entisen hotelli Phoenixin tiloissa Yliopistonkadun varrella Turun kauppatorin laidalla.
Yliopiston kirjaston päärakennus Yliopistonmäellä. Sen edessä on oikealla suihkukaivo ja Wäinö Aaltosen veistos Genius ohjaa nuoruutta. Kirjaston edessä oleva Tieteen tammi on istutettu vuonna 1973.
Turun yliopisto (lyhenne TY tai UTU) on ensimmäinen täysin suomenkielinen yliopisto, ja se perustettiin vuonna 1920. Yliopisto on kansainvälisesti kilpailukykyinen tiedeyliopisto, jonka toiminta perustuu korkeatasoiseen ja monialaiseen tutkimukseen.
Turun yliopisto on opiskelijamäärältään Suomen kolmanneksi suurin yliopisto Helsingin ja Tampereen yliopistojen jälkeen. Yliopistossa opiskelee noin 22 000 opiskelijaa, ja joka vuosi tutkintonsa päättää noin 4 000 opiskelijaa. Vuonna 2023 yliopistossa suoritettiin alempia korkeakoulututkintoja 1 607,  ylempiä korkea­koulu­tutkintoja 1 882 ja tohtorintutkintoja 202. Yliopiston palveluksessa työskenteli vuoden 2023 lopussa noin 3 500 henkilöä.
Elokuussa 2024 yliopiston rehtorina aloitti Marjo Kaartinen Yliopiston viimeisenä kanslerina ennen instituution lakkauttamista toimi vuosina 2010–2013 Pekka Puska.
Yliopiston Turun kampus sijaitsee kaupungin keskustan alueella Yliopistonmäen läheisyydessä. Yliopisto toimii Turun lisäksi Raumalla (varhaiskasvatuksen opettajakoulutus sekä luokan- ja käsityönopettajakoulutus) ja  Porissa (kauppakorkeakoulu sekä digitaalisen kulttuurin, maiseman ja kultuuriperinnön tutkinto-ohjelma).
Historia > Turun Akatemia

Turkuun perustettiin jo vuonna 1640 yliopisto, Turun Akatemia, joka on nykyisen Helsingin yliopiston edeltäjä. Se oli kolmas Ruotsin valtakuntaan perustettu yliopisto ja Suomen ainoa. Turun palon jälkeen vuonna 1827 Akatemia siirrettiin Helsinkiin. Akatemian siirtämisen jälkeen yliopistollinen opetus Turussa loppui vuoteen 1917 asti.
Turun Akatemian ajoista Turun yliopistolla muistuttavat nykyisin muun muassa Akatemiatalo ja yliopiston päärakennuksen vierellä sijaitseva Kolme vekkulia -niminen monumentti, joka esittää vuonna 1822 Turun Akatemiassa opintonsa aloittaneita J. V. Snellmania, Elias Lönnrotia ja J. L. Runebergia.